Alls sótti 41 um starf útvarpsstjóra sem var auglýst laust til umsóknar 15. nóvember síðastliðinn . Umsóknarfrestur rann út á miðnætti . Þetta kemur fram hjá RÚV í dag . Starfið var auglýst eftir að Magnús Geir Þórðarson sagði starfi sínu lausu , en hann var skipaður þjóðleikhússtjóri frá og með 1. janúar næstkomandi . Magnús Geir hafði gegnt stöðu útvarpsstjóra frá árinu 2014 . Upphaflegur umsóknarfrestur rann út 2. desember en ákveðið var að framlengja hann um viku , eða til 9. desember . Auglýsing Í tilkynningu frá stjórn RÚV kemur fram að stjórnin ráði útvarpsstjóra og að á næstu vikum verði farið yfir umsóknir . Stjórnin hafi jafnframt fengið ráðningafyrirtækið Capacent til að hafa umsjón með því verkefni . Stjórn RÚV stefni að því að ganga frá ráðningu nýs útvarpsstjóra í lok janúar 2020 . Elín Hirst hefur tilkynnt það að hún sækist eftir stöðu útvarpsstjóra . Auk hennar hefur Steinunn Ólína Þorsteinsdóttir einnig gert það , sem og Axel Pétur Axelsson . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .